Kropemann

De Kropemann oder Kropemännchen ass e Waassergeescht, deen a Weieren a Waasserleef, virun allem awer a Pëtzer haust an d'Kanner mat sengem Krop an d'Waasser zitt. D'Figur vum Kropemann gouf benotzt, fir de Kanner Angscht virun sou geféierleche Plazen ze maachen a se sou dovun ewech ze halen.Gerry Erang, Child, beware! Is the Kropemann Luxembourg's most terrifying mythical creature? RTL today, 15.07.2019 Dofir d’Warnung u si: „de Kropemann ass am Pëtz, wann s de dra kucks, dann hëlt en dech!“ oder „bleif mer ewech vun dem Waasser, do sëtzt de Kropemann dran!“.Luxemburger Wörterbuch, Band 2, G–K (C, Q), Luxemburg 1955/62, Nodrock 1987, S. 473.

 De Kropemann an der Atert 

Hautdesdaags huet de Kropemann säi Schreck verluer. De Kropemann vun der Atert, lieft am Folklor als Symbolfigur vun der Gemeng Réiden op der Atert weider. Nehrenhausen, Jean: Le Kropemann, personnage emblématique de Redange. – Der Kropemann, Symbolfigur der Gemeinde Redingen. In: La Commune de Redange-sur-Attert, Die Gemeinde Redingen/Attert. Administration communale de Redange/Attert 2019, S. 50-51. Hoffmann, René: "Pass op, de Kropemann kënnt!" : Redingen/Attert : eine Sagengestalt als Ursprung eines Volksfestes. Tageblatt, Zeitung fir Lëtzebuerg. Esch-sur-Alzette, Jg. 105, Nr. 226 (28.09.2018), S. 31.

 De Kropemann am Gedicht 

Wat de Kropemann mecht mat de Kanner, huet sech de Willy Goergen a sengem Gedicht "De Kropemann" esou virgestallt (Text an déi haiteg Orthographie iwwerdroen):

Am Pëtz do sëtzt de Kropemann.
Wat mécht hien an deem Waasser dran?
E lauert mat der Kropestaang
Bis datt en d'Këndche - jupps - gefaang'.

Wat wëll e mat deem Këndchen man?
E späert et a säi Keller an,
Do ass et däischter, kal an naass.
D'léift Këndche géng 'rëm gär op d'Gaass,
Mee 't kann och jäize, jéim're, klo'n:
t'dëerf nët méi bei séng Mamma go'n.
Duerfir méng hierzeg Zockergrëtz,
bleif schéin ewech vum déiwe Pëtz.
A kuck dach nëmmen nët méi dran,
Soss kënnt deen uerge Kropemann.
E kroopt dech an d'Zéif -
Komm huerteg, méng Spréif!

 Soss 
"Kropemann" ass ee vun deene sëllege Pseudonymer, mat deenen d'Auteure vun der satirescher Wochenzeitung Den Neie Feierkrop hir Artikelen ënnerschreiwen. 2016 koum e Film vum Patrick Ernzer mam Titel Kropemann an de Kino. Kropemann-Info ass e Périodique vun der Gemeng Réiden op der Atert. 

D'Lëtzebuerger Post huet am Joer 2022 en Europa-Timber mat dem Thema Kropemann erausginn.Kropemann und Melusina im Zentrum der Mythen und Legenden des Europa-Wettbewerbs.

 Literatur 
Nehrenhausen, Jean: De Kropemann, ein Wasserspuk aus abergläubischen Zeiten. Luxemburger Marienkalender 2001, S. 176-185.
 Nehrenhausen, Jean: De Kropemann, eine alte Sagengestalt. In: „De Kropemann“, Informatiounsblat vun der Gemeng Réiden. Redingen-an-der-Attert, 1992, Nr. 11 (Dezember 1992) S. 104-142.

Um Spaweck
 kropemann.lu E Lëtzebuerger Film ronderëm de Kropemann.

Kategorie:Seeërcher